# FF de l'Àguila

FF de l'Àguila (FF Aquilae) és un estel variable en la constel·lació de l'Àguila de magnitud aparent mitjana +5,31. La mesura de la seva paral·laxi duta a terme amb el Telescopi espacial Hubble (2,81 ± 0,18 mil·lisegons d'arc) ha permès calcular la seva distància al Sistema Solar, aproximadament 1.160 anys llum.
FF de l'Àguila pertany al grup de les cefeides, classe de variables polsants que mostren modulacions periòdiques en la seva lluminositat extremadament regulars, sent Mekbuda (ζ Geminorum) i η Aquilae - aquesta última també en la constel·lació de l'Àguila- dues de les seves més conegudes representants. La lluentor d'FF Aquilae oscil·la entre magnitud +5,18 i +5,68 al llarg d'un període de 4,470916 dies. L'estimació del seu diàmetre angular (0,48 mil·lisegons d'arc), unida a la distància calculada a partir de la seva paral·laxi, dona com a resultat un diàmetre real aproximadament 18 vegades més gran que el del Sol. Aquest valor no és excessiu per a un estel de les seves característiques; com a exemple, η Aquilae té un diàmetre unes 60 vegades major que el diàmetre solar. FF Aquilae té una massa aproximada de 4,5 masses solars i una edat de 50 ± 4 milions d'anys.
La metal·licitat d'FF de l'Àguila és comparable a la del Sol ([Fe/H] = +0,02). Coure, zinc i itri són gairebé el doble d'abundants que en el Sol, però elements com a carboni i magnesi són deficitaris ([C/H] = -0,26).
FF Aquilae és, a més, una binària espectroscòpica el període orbital de la qual és de 1.432,4 dies. La companya sembla un estel de la seqüència principal de tipus F1V amb una massa de 1,6 masses solars, separada de l'estel principal unes 4,5 ua.

## Referències

* ↑ «MK classifications of spectroscopic binaries». The Astrophysical Journal Supplement Series, 1, 23-12-2008, pàg. 117–118. DOI: 10.1088/0067-0049/180/1/117.
* 1 2 3 4 5 6 7 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* 1 2 David G. Turner «The pulsation mode and distance of the cepheid FF Aquilae» (en anglès). Letters of the Astrophysical Journal, 1, 09-07-2013, pàg. 10. DOI: 10.1088/2041-8205/772/1/L10.
* ↑ Afirmat a: Catalogue of Stellar Photometry in Johnson's 11-color system. Llengua del terme, de l'obra o del nom: anglès. Data de publicació: 2002.
* ↑ Alexandre Gallenne «Searching for visual companions of close Cepheids. VLT/NACO lucky imaging of Y Oph, FF Aql, X Sgr, W Sgr, and {eta} Aql» (en anglès). Astronomy and Astrophysics, 7-2014, pàg. 60–60. DOI: 10.1051/0004-6361/201423872.
* 1 2 3 4 5 6 7 8 «Barium abundances in Cepheids» (en anglès). Monthly Notices of the Royal Astronomical Society, 2013, pàg. 3252–3261. DOI: 10.1093/MNRAS/STS270.
* ↑ Afirmat a: Catàleg de velocitats rotacionals dels estels. Llengua del terme, de l'obra o del nom: anglès. Data de publicació: juny 1970.
* ↑ «C, N, O and na abundances of cepheid variables: implications on the mixing process in the envelope» (en anglès). Monthly Notices of the Royal Astronomical Society, 2013, pàg. 769–792. DOI: 10.1093/MNRAS/STT528.
* ↑ FF Aquilae (SIMBAD)
* 1 2 3 Benedict, G. Fritz; McArthur, Barbara E.; Feast, Michael W.; Barnes, Thomas G.; Harrison, Thomas E.; Patterson, Richard J.; Menzies, John W.; Bean, Jacob L.; Freedman, Wendy L. «Hubble Space Telescope Fine Guidance Sensor Parallaxes of Galactic Cepheid Variable Stars: Period-Luminosity Relations». The Astrophysical Journal, 133, 4, 2007. pp. 1810-1827.
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». Astronomy and Astrophysics, 431, 4, 2005. pp. 773-777 (Tabla consultada en CDS).
* ↑ Tetzlaff, N.; Neuhäuser, R.; Hohle, M. M. «A catalogue of young runaway Hipparcos stars within 3 kpc from the Sun». Monthly Notices of the Royal Astronomical Society, 410, 1, 2011. pp. 190-200.
* 1 2 Groenewegen, M. A. T. «Baade-Wesselink distances and the effect of metallicity in classical cepheids». Astronomy and Astrophysics, 488, 1, 2008. pp. 25-35.
* ↑ Luck, R. E.; Andrievsky, S. M.; Kovtyukh, V. V.; Gieren, W.; Graczyk, D. «The Distribution of the Elements in the Galactic Disk. II. Azimuthal and Radial Variation in Abundances from Cepheids». The Astronomical Journal, 142, 2, 2011. 51.